
Käesolev määrus on vajalik Narva Linnavolikogu 15.03.2007.a määruse nr 11 täitmiseks. 

Vabariigi Valitsuse 28.02.2007.a korralduse nr 129 lisas eraldati Narva linnale riigieelarvest 6 441,0 tuh. krooni avalikult kasutatavate kohalike teede hoiuks ning investeeringuteks. 

Riigieelarvest teede remondiks eraldatud raha jaotamiseks objektide lõikes on vaja teha teede ning tänavate seisukorra ülevaatuse. Ilmastikutingimuste tõttu tegi Linnavara- ja Majandusamet teede ülevaatuse aprilli kuus. Seejärel koostati remonti vajavate teede ning tänavate loetelu.

Ülaltoodust tulenevalt ja Kohaliku omavalitsuse korralduse seaduse § 22 lg 1, Narva Linnavolikogu 26.01.2007.a määruse nr 1, Narva linna põhimääruse lg 4.9.5 p 2 ning Narva Linnavolikogu Rahanduskomisjoni 12.03.2007.a istungi protokollile nr 22 alusel on Narva Linnavalitsusel otstarbekas jaotada riigieelarvest teede remondiks eraldatud raha summas 6 441,0 tuhat krooni objektide lõikes.

